**I Just Want To Be Cool**, kirjoitetaan myös *IJustWantToBeCool*, on ruotsalainen huumoritrio. Ryhmä koostuu veljeksistä, Victor ja Emil Beeristä sekä heidän serkustaan Joel Adolphsonista. Kolmikko on tullut tunnetuksi siitä, että he ovat jo vuodesta 2011 lähtien julkaisseet sketsivideoita YouTubessa.   Sitten aloituksen, heidän kahdelle kanavalleen, IJustWantToBeCoolille sekä IJustWantToBeCool2:lle, on kertynyt jo yli 590 videota, sekä yhteensä yli 180 miljoonaa näyttökertaa. Ryhmä kuuluu YouTube-verkosto Splay Networksiin, joka on yhteistyö muutaman tunnetuimman ruotsalaisyoutubettajan välillä.

I Just Want To Be Coolilla on ollut kaksi omaa nettisarjaa Sveriges Televisionissa (SVT), *Semi* (2013) sekä *Konsten att få sin mamma att gråta* 2014-2015.  Heillä on myös ollut oma tv-sarja, *Småstaden* (2017) Ruotsin TV4-kanavalla.

Taustaa
-------

I Just Want To Be Coolin perustivat veljekset Victor Beer (s. 5. tammikuuta 1992) ja Emil Beer (s. 28. lokakuuta 1994) sekä heidän serkkunsa Joel Adolphson (s. 26. maaliskuuta 1992). Ryhmän jäsenet kasvoivat Lindholmenissa, Vallentunassa ja heidän harrastuksensa lapsena oli tehdä omia elokuvia. Vasta vuoden 2011 lopulla he alkoivat ladata videoitaan YouTubeen. Sydsvenskan-lehdessä heinäkuussa 2013 julkaistu artikkeli paljasti, että kaikki kolme opiskelivat siihen aikaan; Victor Kuninkaallisessa teknillisessä korkeakoulussa, Emil Täbyn lukiossa ja Joel Eksjössä visuaalisten tehosteiden koulutusohjelmassa. Eräässä 15. Syyskuuta 2014 julkaistussa videossa kolmikko kertoi päivityksiä elämästään, ja he esimerkiksi selittivät, kuinka Joel oli muuttanut takaisin Tukholmaan ja että kaikki olivat suorittaneet opintonsa.

YouTube-kanava
--------------

I Just Want To Be Cool on tullut tunnetuksi samannimisen YouTube-kanavansa kautta. Heidän ensimmäinen videonsa, "Svenskar älskar Justin Bieber", ladattiin palveluun 17. joulukuuta vuonna 2011. Sen jälkeen he ovat ladanneet kanavalleen yli 190 videota, joissa on yhteensä yli 180 miljoonaa näyttökertaa. Ryhmän suosituimpia videoita ovat muun muassa *Min katt*, *Vi är ihop*, *Födelsedag, Förspelet, Världens värsta barn, Emojis, Astrid Lindgren i verkligheten, 18 ursäkter till varför du inte gjort läxan, Skoldag, Nyårsafton, Bertil, 10 ursäkter till varför du är sen, Luft, Störig polis, Nyårsafton, Den jobbiga läraren, Sommararlov ja Gräs* joista jokaisella on yli 2 miljoonaa näyttökertaa. Heidän videoillaan vierailleita tunnettuja ihmisiä ovat muun muassa Kevin Hart, Clara Henry, Simon Lussetti sekä Petra Mede. Ryhmällä on myös toinen kanava, IJustWantToBeCool2, jonne he tekevät vähemmän sketsejä ja enemmän haastevideoita, "mukbang"-videoita, sekä silloin tällöin videoblogeja.

Vuoden 2018 lokakuusta alkaen huumoriryhmän pääkanavalla IJustWantToBeCoolilla on noin 850 000 tilaajaa ja heidän sivukanavallaan, IJustWantToBeCool2:lla noin 550 000 tilaajaa.

SVT:n nettisarjat
-----------------

### Semi

Syksyllä 2013, 28. lokakuuta alkaen SVT Playssa esitettiin kymmenosainen huumorisarja Semi. Jaksot ovat noin 10 minuutin pituisia ja koostuvat lyhyemmistä sketseistä. Sarjan tuottaja oli Christoffer Sandler.

### Valfeber

Ennen Ruotsin valtiopäivävaaleja vuonna 2014 tuotettiin huumorisarja Valfeber, johon I Just Want To Be Cool osallistui yhdessä William Spetzin, Clara Henryn sekä Keyyon kanssa. Sarja koostuu kahdeksasta noin 13 minuutin jaksosta.

### Konsten att få sin mamma att gråta

13. lokakuuta 2014 esitettiin ensimmäistä kertaa uusi sarja Konsten att få sin mamma att gråta (#kafsmag), jossa ryhmän kolme ystävystä muuttavat omaan asuntoon. He ovat itse kirjoittaneet käsikirjoituksen yhdessä Christoffer Sandlerin kanssa. Veljekset Victor ja Emil tekivät myöhemmin, 2**.** lokakuuta 2015, sarjalle toisen kauden, joka näytettiin vain SVT Playssa.

Musiikki
--------

Osa kolmikon YouTube-videoista on musiikkivideoita heidän itsesäveltämiinsä biiseihin. Jotkut niistä on jälkikäteen julkaistu digitaalisina singleinä Itunes Storessa sekä Spotifyssa. He jopa esittivät "#Självis" -biisinsä Allsång på Skansen-ohjelmassa 8. heinäkuuta 2014, mikä oli heidän ensimmäinen live-esiintymisensä.

### Singlet

| Julkaistu | Nimi | Viittaus/kommentti |
| --- | --- | --- |
| 17.2.2012 | Min katt är bättre än din katt | Löytyy vain YouTubesta. Musiikki on Walt Disney Companyn tekijänoikeussuojaama. |
| 4.5.2012 | YOLO - Man lever bara en gång |  |
| 22.12.2012 | "21 December" |  |
| 9.7.2013 | "Bertil" |  |
| 10.8.2013 | "Poka mig" |  |
| 23.4.2014 | "#Självis" |  |
| 3.7.2014 | Sett att du har sett |  |
| 23.1.2015 | Rollerbladear varje dag! |  |
| 17.11.2014 | Body Built By Love |  |
| 13.3.2015 | Utekväll |  |
| 8.4.2015 | Selfiestick |  |
| 24.5.2016 | Sparka på bollen |  |
| 31.5.2018 | Kämpa Sverige |  |
| 4.7.2018 | The Coin |  |

Vuoden 2014 aikana Emil Beer julkaisi yhdessä Jesper Perssonin kanssa EP-levyn nimeltään Pappersfåglar.

| Nimi |
| --- |
| "Ingen Som Andas" |
| "Minnen Från Igår" |
| "Glashus" |
| "Pappersfåglar" |
| "Andetag" |
| "Lucy" |
| "Släppa Det" |

Saavutukset
-----------

Kolmikko voitti Expressenin web-TV-palkinnon vuonna 2013, joka jaettiin Kristallengalan yhteydessä. Muita ehdokkaita olivat Aftonbladetin Shulman Show, TV4-kanavan #TV4båten sekä SVT:n avoin arkisto. I Just Want To Be Cool nimettiin vuoden huumorikanavaksi vuosina 2014 sekä 2015 YouTube-gaala Guldtubenissa.

TV, elokuva ja radio
--------------------

* 2017 - *Småstaden* (TV-sarja)
* 2017 - *Grotescos sju mästerverk* (TV-sarja)

Lähteet
-------

1. 1 2  "Vår serie på SVT är bättre än det vi gjort tidigare" | SVT.se Arkistoitu 23.11.2013 haettu sivustolta Wayback Machine. Haastattelu Gomorron Sverige-ohjelmassa, SVT, julkaistu 28.10.2013 klo 10:03. *web.archive.org*.  23.11.2013.  Arkistoitu 23.11.2013. Viitattu 11.3.2019.
2. 1 2  Mildner, Anders: Korta klipp med karaktär *Sydsvenskan*. Viitattu 11.3.2019.
3. ↑  "SPLAY - Vad är SPLAY?". Youtube. Video julkaistu 2.2.2013.
4. ↑  Cederling, Peter: Humorgänget I just want to be cool får egen serie *SVT*.  4.3.2016. Viitattu 11.3.2019. (ruotsiksi)
5. 1 2  Konsten att få sin mamma att gråta *svt.se*. Viitattu 11.3.2019. (ruotsiksi)
6. 1 2  Småstaden - tv4.se *www.tv4.se*. Viitattu 11.3.2019. (ruotsiksi)
7. ↑  Wetterborg, Caroline: Klippen på Youtube blev deras extrajobb *Metrojobb*.  8.2.2013. Viitattu 11.3.2019.
8. ↑  "Postlådan Ep0 | Ingen post". Youtube. Viitattu 12.3.2019.
9. ↑  "Svenskar älskar Justin Bieber". Youtube. Viitattu 12.3.2019.
10. 1 2  IJustWantToBeCool *YouTube*. Viitattu 11.3.2019.
11. ↑  IJustWantToBeCool *YouTube*. Viitattu 11.3.2019.
12. ↑  "Fettisdag ft. Kevin Hart". Youtube. Viitattu 12.3.2019.
13. ↑  "Festen". Youtube. Viitattu 12.3.2019.
14. ↑  "Flaskan". Youtube. Viitattu 12.3.2019.
15. ↑  "ANSIKTE!". Youtube. Viitattu 12.3.2019.
16. ↑  Valfeber *svt.se*. Viitattu 11.3.2019. (ruotsiksi)
17. ↑  IJustWantToBeCool gör live-premiär – i Allsång på Skansen *svt.se*. Viitattu 11.3.2019. (ruotsiksi)
18. ↑   "‎Bertil - Single av IJustWantToBeCool i iTunes".
19. ↑   "‎Poka Mig från Poka Mig - Single av IJustWantToBeCool i iTunes".
20. ↑   "‎#Självis från #Självis - Single av IJustWantToBeCool i iTunes".
21. ↑   "‎Sett Att Du Har Sett - Single av IJustWantToBeCool i iTunes".
22. ↑   "‎Pappersfåglar by Emil Beer & Jesper Persson on iTunes".
23. ↑  Henricson, Emelie: De vinner Expressens webb-tv-pris: "Stort" | Nöje | Expressen *www.expressen.se*. Viitattu 11.3.2019. (ruotsiksi)
24. ↑  PewDiePie blev Årets Youtuber *SVT Nyheter*.  15.4.2014. Viitattu 11.3.2019. (ruotsiksi)
25. ↑  "Årets Humorkanal - Vitamin Well Guldtuben 2014". Splay, Youtube. Viitattu 12.3.2019.

Aiheesta muualla
----------------

* Youtube-kanava

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:I\_Just\_Want\_To\_Be\_Cool